Na temelju članka 19a Zakona o lokalnoj i područnoj (regionalnoj) samoupravi („Narodne novine“ broj 19/13-pročišćeni tekst, 137/15 i 123/17), članka 117. Zakona o socijalnoj skrbi (“Narodne novine”, broj 157/13,152/14, 99/15, 52/16, 16/17 i 130/17), članaka 4. i 9. Zakona o zdravstvenoj zaštiti (“Narodne Novine” broj 150/08, 155/09, 71/10, 139/10, 22/11, 84/11, 154/11, 12/12, 35/12, 70/12, 144/12, 82/13,159/13, 154/14, 70/16, 131/17 i 100/18), članka 32. i 33. Zakona o udrugama (“Narodne Novine” broj 74/14 i 70/17)i članka 32. Statuta Grada Šibenika (“Službeni glasnik Grada Šibenika”, broj8/10, 5/12, 2/13, 2/18 i 8/18-pročišćeni tekst), Gradsko vijeće Grada Šibenika, na 17. sjedniciod 11 . prosinca 2019. godine, donosi

# *O D L U K U*

# *o izmjenama Programa zdravstvene zaštite i pomoći socijalno ugroženim, nemoćnim i*

***drugim osobama Grada Šibenika***

***za 2019. godinu***

1. U Programu zdravstvene zaštite i pomoći socijalno ugroženim, nemoćnim i drugim osobama Grada Šibenika za 2019. godinu ( „Službeni glasnik Grada Šibenika“, broj 9/18 ), u glavi I. UVODNI DIO stavku 1. iznos: „5.469.000 kuna“, mijenja se u iznos: „4.848.000 kuna“.

* U glavi II. OBLICI POMOĆI u točki 1. Pod a) iznos: „150.000 kuna“ mijenja se u iznos: „163.000 kuna“; pod b) iznos: „30.000 kuna“ mijenja se u iznos: „9.000 kuna“, te ukupan iznos: „ 180.000 kuna“ mijenja se u iznos:“172.000 kuna“.
* U istoj glavi točki 3. A) iznos: „1.200.000 kuna“ mijenja se u iznos: „910.000 kuna“ .
* U istoj glavi točki 3. C) iznos: „ 140.000 kuna“ u iznos: „130.000 kuna“.
* U istoj glavi točki 3. D) iznos: „ 6.000 kuna“ u iznos: „3.000 kuna“.
* U istoj glavi točki 3 F) iznos: „1.650.000 kuna u iznos: „1.550.000 kuna“.
* U istoj glavi točki 3 G) iznos: „15.000 kuna“ u iznos: „10.000 kuna“.
* U istoj glavi ukupan iznos za posrednu pomoć:“3.342.000 kuna“ mijenja se u iznos: „3.034.000 kuna“.
* U glavi III. PROGRAM „ ZAJEDNO U BOLJE SUTRA“ iznos „850.000 kuna“ mijenja se u iznos „474.000 kuna“.
* U glavi IV. CENTAR ZA PRUŽANJE USLUGA U ZAJEDNICI GRADA ŠIBENIKA iznos: „721.000 kuna“ mijenja se u iznos: „868.000 kuna“.

1. Ova Odluka stupa na snagu dan nakon objave u „Službenom glasniku Grada Šibenika.“

KLASA: 612-01/18-01/17

URBROJ: 2182/01-05/1-19-7

Šibenik, 11. prosinca 2019.

GRADSKO VIJEĆE GRADA ŠIBENIKA

PREDSJEDNIK

dr. sc. Dragan Zlatović

Dostaviti:

1.Službeni glasnik Grada Šibenika

2.Ured gradonačelnika - ovdje

3.Upravni odjel za financije - ovdje

4.Upravni odjel za društvene

djelatnosti - ovdje

5.Dokumentacija – ovdje

6. Arhiv – ovdje

**OBRAZLOŽENJE**

Grad Šibenik u svom Proračunu za 2019. godinu za potrebe zdravstvene zaštite i socijalne skrbi predvidio je iznos od 5.469.000 kuna koji će se realizirati u iznosu od 4.848.000 kuna s promjenama u pojedinim točkama:

U glavi II. OBLICI POMOĆI :

- točka1. ZDRAVSTVENA ZAŠTITA podtočka a) Tekuće donacije Dom zdravlja Šibenik iznos 150.000 kn povećava se na 163.000 kuna a prema dostavljenim mjesečnim doznakama Doma zdravlja Šibenik u svrhu osiguranja bolje zdravstvene zaštite stanovnika na širem području Grada Šibenika i podtočka b) Za Projekt Šibenik-grad prijatelj djece iznos od 30.000 kuna smanjuje se na 9.000 kuna u skladu sa realizacijom programa „Gradovi i općine prijatelji djece“ Društva Naša djeca Šibenik“. Time se i ukupan iznos za program Zdravstvene zaštite mijenja iz 180.000 kuna u 163.000 kuna.

* točka 3. POSREDNA POMOĆ
* u podtočki 3. A) POMOĆ ZA PODMIRENJE TROŠKOVA STANOVANJA

Troškovi stanovanja su troškovi utvrđeni ugovorom o najmu stana u kojem živi samac ili

obitelj, a odnose se na najamninu, troškove koji se plaćaju u svezi sa stanovanjem i održavanjem stana (osim zaštićene najamnine)

Rebalansom je planirani iznos sredstava od 1.100.000 kuna potrebno smanjiti na 910.000 kuna zbog revidiranja predmeta korisnika i broja zahtjeva za navedene svrhe. Naime, redovnim praćenjem korisnika naknade za troškove stanovanja smanjen je broj korisnika zbog toga što su se uvjeti za ostvarivanje prava na socijalne naknade postrožili, te je revidiran broj korisnika. Naknadu za troškove stanovanja koja je u nadležnosti gradova i općina mogu ostvariti samo korisnici zajamčene minimalne naknade koji pravo mogu ostvariti tek nakon detaljne provjere Centra za socijalnu skrb. Osim navedenog, razlog za smanjenje broja korisnika pomoći za stanovanje je i činjenica da se korisnici socijalnih naknada zapošljavaju sezonski, preko programa javnih radova i programa osposobljavanja bez zasnivanja radnog odnosa.

* podtočka 3. C). JEDNOKRATNA POMOĆ

Jednokratna novčana pomoć može se odobriti samcu ili kućanstvu koji ispunjavaju uvjete prihoda i socijalni uvjet iz članka 12. Odluke o socijalnoj skrbi i drugim socijalnim pravima građana Grada Šibenika (“Službeni glasnik grada Šibenika” 8/15) a koji su se zbog trenutačnih okolnosti našli u položaju socijalne ugroženosti, te nisu u mogućnosti djelomično ili u cijelosti zadovoljiti osnovne životne potrebe. Pomoć se može dodijeliti sukladno raspoloživim sredstvima u proračunu Grada.

Rebalansom je planirani iznos sredstava od 140.000 kuna potrebno smanjiti na 130.000 kuna zbog revidiranja predmeta korisnika i broja zahtjeva za navedene svrhe.

* podtočka 3. D) POGREBNI TROŠKOVI - pogrebni troškovi obuhvaćaju pomoć za

osobe koje to pravo ne ostvaruju ni u jednom sustavu (MIORH-a, socijalne skrbi, vlastitih prihoda ili od srodnika).

Rebalansom je planirani iznos sredstava od 6.000 kuna potrebno smanjiti na 3.000 kuna sukladno troškovima za navedenu svrhu u 2019 godini.

- podtočka 3. F. POMOĆ RODITELJIMA ZA NOVOROĐENO DIJETE – Iznos od 1.650.000 kuna mijenja se u iznos 1.550.000 kuna sukladno zaprimljenim zahtjevima u 2019. godini.

Pomoć se dodjeljuje roditeljima s područja grada Šibenika, za svako novorođeno dijete, i to:

- za prvorođeno dijete u visini od 1.500,00 kuna

- za drugorođeno dijete u visini od 2.000,00 kuna

- za trećerođeno i svako daljnje dijete roditelja podnositelja zahtjeva - 21.000 kuna koje će biti isplaćene u jednakim godišnjim obrocima tijekom 7 kalendarskih godina, jednom godišnje u mjesecu rođenja djeteta, na osnovi podnesenog zahtjeva roditelja za tu kalendarsku godinu.

* podtočka 3. G) G) SUFINANCIRANJE PRIJEVOZA UČENIKA SREDNJIH ŠKOLA

GRADSKE ČETVRTI ZABLAĆE – Iznos od 15.000 kuna mijenja se u iznos 10.000 kuna sukladno zaprimljenim zahtjevima za navedenu svrhu.

U školskoj 2018./2019. godini grad Šibenik je sufinancirao kupnju mjesečne karte za prijevoz učenicima srednjih škola na području Grada Šibenika koji ne ostvaruju pravo na subvenciju države za sufinanciranje prijevoza, a imaju prebivalište na području gradske četvrti Zablaće do iznosa kojim bi se cijena mjesečne karte izjednačila sa cijenom mjesečne karte učenika na području ostalih dijelova naselja Šibenik koji su razvrstani u 1. i 2. prijevozničku zonu.

- U glavi III. PROGRAM ZAJEDNO U BOLJE SUTRA, iznos od 850.000 kuna mijenja se u iznos 474.000 kuna.

Grad Šibenik provodi projekt u partnerstvu sa Udrugom Ardura iz Šibenika u trajanju od 24 mjeseca. Projekt financira Europska unija iz Europskog socijalnog fonda u stopostotnom iznosu. Do kraja 2019. planiralo se provesti osposobljavanje za 40 dugotrajno nezaposlenih osoba, te zajedno sa ostalim rashodima za provedbu aktivnosti planirano je 847.500,00 kn. Nastala su odstupanja od plana proračuna za 2019. godinu iz razloga što planirane usluge nisu realizirane u cijelosti do kraja 2019. godine zbog nepredviđenih okolnosti za vrijeme provedbe te će biti realizirane u 2020.godini, a isto tako pojedini troškovi po projektu nisu ostvareni i zbog nepravovremenog odobravanja sredstava od strane davatelja financijskih sredstava i time neće biti doznačena u ovoj proračunskoj godini već u idućoj.

Završni datum svih projektnih aktivnosti je 15. lipnja 2020. godine.

* U glavi IV. CENTAR ZA PRUŽANJE USLUGA U ZAJEDNICI GRADA ŠIBENIKA

Iznos od 797.000 kuna se mijenja u iznos od 868.000 kuna

Centar provodi programe pomoć u kući starijim osobama na području grada Šibenika i šibenskih otoka kojim se pružaju usluge pomoći starijim osobama u obavljanju svakodnevnih životnih aktivnosti neposredno u njihovim kućanstvima, te u prostorijama Centra.

Rebalansom je planirani iznos sredstava od 797.000 kuna potrebno povećati na 868.000 kuna. Razlika između utvrđenog financijskog plana za 2019. i izvršenog nastala je zbog kupnje novog službenog vozila; premije osiguranja (za staro vozilo i za novo vozilo, opće osiguranje od nezgode i novo kasko osiguranje), te zamjene za dugotrajna bolovanja, zamjene za vozača, ugovori o djelu za rad stručnih osoba za projektne aktivnosti organiziranih dnevnih aktivnosti i računovodstvene poslove, jer jedino tako se može obavljati djelatnost), kao i na troškovima intelektualnih i osobnih usluga zbog(zamjene za dugotrajna bolovanja, ugovora o djelu za rad stručnih osoba za projektne aktivnosti organiziranih dnevnih aktivnosti i računovodstvene poslove, a u svrhu redovne i kontinuirane provedbe djelatnosti.